น.พ.จรัล ตฤณวุฒิพงษ์ อธิบดีกรมควบคุมโรค ให้สัมภาษณ์ว่า ขณะนี้กระทรวงสาธารณสุข (สธ.)ได้ส่งเจ้าหน้าที่ระบาดวิทยาไปเฝ้าระวังโรคในกลุ่มผู้สัมผัสกับแมวที่จังหวัดนครปฐม แล้ว และยังไม่มีรายงานเชื้อไข้หวัดนกข้ามจากแมวมาระบาดในคน รวมทั้งยังไม่มีรายงานการระบาดจากคนสู่คนด้วย ส่วนผลการตรวจทางห้องปฏิบัติการของคณะสัตวแพทยศาสตร์ มหาวิทยาลัยเกษตรศาสตร์กำแพงแสน ที่เปรียบเทียบเชื้อไวรัสไข้หวัดนกที่พบในไก่กับแมวมีความคล้ายคลึงกันร้อยเปอร์เซ็นต์นั้น แสดงว่าเชื้อยังไม่มีการกลายพันธุ์